rejauldu/bengali-wikipedia huggingface dataset:
মোঃআব্দুর রশিদ (১৯৩৭–২০ জানুয়ারি ২০০৬) বাংলাদেশের কুমিল্লা জেলার রাজনীতিবিদ, প্রকৌশলী ও মুক্তিযুদ্ধের সংগঠক যিনি কুমিল্লা-৮ ও কুমিল্লা-২ আসনের সংসদ সদস্য ছিলেন।   প্রাথমিক জীবন  আব্দুর রশিদ ১৯৩৭ সালে কুমিল্লা জেলার দাউদকান্দির উত্তর নসরুদ্দি গ্রামে জন্মগ্রহণ করেন। তার পিতা চুন্নু মিয়া বেপারী। তিনি ১৯৫২ সালে দাউদকান্দি উচ্চ বিদ্যালয় থেকে ম্যাট্রিকুলেশন পাশ করে ১৯৫৪ সালে জগন্নাথ কলেজ থেকে আইএসসি পাশ করেন। এর পর আহছানউল্লা বিজ্ঞান ও প্রযুক্তি বিশ্ববিদ্যালয় থেকে ১৯৫৮ সালে ডিস্টিংসন নিয়ে ইঞ্জিনিয়ারিং ডিগ্রি লাভ করেন।   রাজনৈতিক ও কর্মজীবন  আব্দুর রশিদ কুমিল্লা জেলা বোর্ডের প্রকৌশলী হিসেবে কর্মজীবন শুরু। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭৩ সালে তিনি বাংলাদেশ আওয়ামী লিগ ছেড়ে জাসদে যোগদান করে কুমিল্লা জেলা সভাপতি নিযুক্ত হন।  তিনি ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন কুমিল্লা-৮ আসন থেকে সংসদ সদস্য নির্বাচিত হন। ৩০ মে ১৯৮১ সালে সংসদ সদস্য পদ থেকে পদত্যাগ করেন।  ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদান করে। এরশাদের মন্ত্রিসভায় তিনি শ্রমশক্তি ও জনকল্যাণ মন্ত্রী নিযুক্ত হলেও ১০ আগস্ট ১৯৮৭ সালে তাকে মন্ত্রিসভা থেকে অব্যাহতি দেয়া হয়। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে কুমিল্লা-২ আসন থেকে সংসদ সদস্য নির্বাচিত হন।  তিনি ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ও ১২ জুন ১৯৯৬ সালের সপ্তম জাতীয় সংসদ নির্বাচনে আওয়ামী লিগের প্রার্থী হিসেবে কুমিল্লা-২ আসন থেকে পরাজিত হয়েছিলেন।   মৃত্যু  আব্দুর রশিদ ২০ জানুয়ারি ২০০৬ সালে মৃত্যুবরণ।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:২০০৬-এ মৃত্যু বিষয়শ্রেণী:কুমিল্লা জেলার রাজনীতিবিদ বিষয়শ্রেণী:আহছানউল্লা বিজ্ঞান ও প্রযুক্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ আওয়ামী লিগের রাজনীতিবিদ বিষয়শ্রেণী:বাংলাদেশের সাবেক মন্ত্রী বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:এরশাদের মন্ত্রিসভার সদস্য বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:জাতীয় পার্টির রাজনীতিবিদ বিষয়শ্রেণী:জীবিত ব্যক্তি
খালেদা মনযূর-এ-খুদা (খালেদা ফেন্সি খানম)(১৯৩২-২৫ মার্চ ২০২৩) হলেন বাংলাদেশী ভাষাসৈনিক ও লেখিকা। ২০২৩ সালে বাংলাদেশ সরকার তাকে "ভাষা আন্দোলনে" একুশে পদকে ভূষিত করেন।  জীবনী খালেদা মনযূর-এ-খুদার আদিনিবাস পশ্চিমবঙ্গের অবিভক্ত চব্বিশ পরগণা জেলার কাজী পাড়া গ্রামে। ১৯৩২ সালে সেখানেই তিনি জন্মগ্রহণ করেন। তার বাবার নাম মৌলভী কাজি গােলাম মােহাম্মদ ও মায়ের নাম নুরুন্নেসা খাতুন বিদ্যা বিনােদিনী। ড. কুদরত ই খুদার পুত্র মনযুর-ই-খুদাকে বিয়ের পর তিনি খালেদা মনযূর-এ-খুদা নামে পরিচিতি লাভ করেন। তিনি ঢাকায় দর্শনশাস্ত্রে লেখাপড়া শেষ করে লন্ডনে মনােবিজ্ঞান নিয়ে পড়াশুনা করেন। পরবর্তীতে কানাডার মন্ট্রিলে “ধর্মের ইতিহাস ও দর্শন” বিষয়ে উচ্চশিক্ষা লাভ এবং “বাংলাদেশ সৃষ্টির পটভূমি হিসাবে ইসলাম” নিয়ে গবেষণা সম্পন্ন করেন। তিনি সূর্যোদয় শিশুকানন ও গৃহিণী শিল্পকলা একাডেমি প্রতিষ্ঠা করেন। খালেদা মনযূর-এ-খুদা চীনকে চিনে এলাম, সভ্য দেশের বুনো কাহিনি আমেরিকার কাল্ট, আপন ভুবনে সহ বিভিন্ন বই ও প্রবন্ধ রচনা করেন। খালেদা মনযূর-এ-খুদা ২০০৫ সালে লেখিকা সংঘ থেকে স্বর্ণপদকে ভূষিত হন। তিনি ঢাকা বিশ্ববিদ্যালয়ের দর্শন বিভাগে মেধাবী শিক্ষার্থীদের জন্য নিজ অর্থায়নে মনযুর-এ-খুদা স্বর্ণপদক চালু করেছেন।   মৃত্যু  ২৫ মার্চ ২০২৩ এ ঢাকায় গুলশানে তার নিজ বাসভবনে মৃত্যুবরণ করেন।  তথ্যসূত্র  বিষয়শ্রেণী:১৯৩২-এ জন্ম বিষয়শ্রেণী:২০২৩-এ মৃত্যু বিষয়শ্রেণী:ভাষা আন্দোলনে একুশে পদক বিজয়ী
থাম্ব|বাকল্যান্ড অ্যাবে টাওয়ার ইংল্যান্ডের ডেভনের বাকল্যান্ড মোনাকোরাম প্যারিশের বাকল্যান্ড অ্যাবে এবং মেভির তৃতীয় ব্যারোনেট (১৬৪২-১৭১৮) স্যার ফ্রান্সিস ড্রেক, ১৬৭৩, ১৬৭৯, ১৬৮১, ১৬৮৯, ১৬৯০, ১৬৯৬ এবং ১৬৯৮ সালে ডেভনের ট্যাভিস্টকের সংসদ সদস্য হিসেবে সাতবার নির্বাচিত হয়েছিলেন।   কর্মজীবন  ৬ জুন ১৬৬১ সালে তার চাচা দ্বিতীয় ব্যারোনেট স্যার ফ্রান্সিস ড্রেকের মৃত্যুর পর তিনি ব্যারোনেটসিতে অধিষ্ঠিত হন।  তিনি ৩ জুন ১৬৬৩ সালে ১৬ বছর বয়সে অক্সফোর্ডের এক্সেটার কলেজ থেকে ম্যাট্রিকুলেশন পাস করেন এবং ২৮ সেপ্টেম্বর ১৬৬৩ সালে এমএ ডিগ্রি লাভ করেন।  ১৬৭৩ সালে তিনি ক্যাভালিয়ার পার্লামেন্টের উপনির্বাচনে ডেভনের ট্যাভিস্টকের সংসদ সদস্য নির্বাচিত হন। ১৬৭৯, ১৬৮১, ১৬৮৯, ১৬৯০, ১৬৯৬ এবং ১৬৯৮ সালে তিনি ট্যাভিস্টকের জন্য পুনরায় নির্বাচিত হন।  তিনি ডেভনে মেভির জমিদারি কিনেছিলেন এবং সেন্ট পিটার্স চার্চের পশ্চিমে অবস্থিত ম্যানোর হাউসে বসবাস করতেন, যেখানে "ড্রেক আইল" বা ম্যানোরিয়াল চ্যাপেলটি টিকে আছে। বাইরের পাথরের কাজটিতে "১৭০৫" তারিখ এবং তার কোট অফ আর্মস থেকে "ড্রেক স্টার" খোদাই করা আছে।   তথ্যসূত্র   বিষয়শ্রেণী:জন্মস্থান অনুপস্থিত বিষয়শ্রেণী:ইংল্যান্ডের সংসদ সদস্য ১৬৯৮-১৭০০ বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮ বিষয়শ্রেণী:ইংল্যান্ডের সংসদ সদস্য ১৬৯০-১৬৯৫ বিষয়শ্রেণী:ইংল্যান্ডের সংসদ সদস্য ১৬৮৯-১৬৯০ বিষয়শ্রেণী:ইংল্যান্ডের সংসদ সদস্য ১৬৮১ বিষয়শ্রেণী:ইংল্যান্ডের সংসদ সদস্য ১৬৮০-১৬৮১ বিষয়শ্রেণী:ইংল্যান্ডের সংসদ সদস্য ১৬৭৯ বিষয়শ্রেণী:ইংল্যান্ডের সংসদ সদস্য ১৬৬১-১৬৭৯ বিষয়শ্রেণী:টাভিস্টকের ইংল্যান্ডের সংসদ সদস্য বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:এক্সেটার কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৭১৮-এ মৃত্যু বিষয়শ্রেণী:১৬৪২-এ জন্ম
নিক কোলিয়ার (জন্ম ২৩ সেপ্টেম্বর ১৯৮৮), যিনি এলা ভাডে নামে অধিক পরিচিত, হলেন একজন ইংরেজ ড্র্যাগ কুইন, অভিনয়শিল্পী এবং নৃত্যশিল্পী। তিনি রূপলস ড্র্যাগ রেস ইউকে-এর তৃতীয় মৌসুমে প্রতিদ্বন্দ্বিতা করেছিলেন।   প্রাথমিক জীবন এবং শিক্ষা  কোলিয়ার ছোটবেলায় পূর্ব লন্ডনের ড্যাগেনহ্যামে বাস করতেন। ছোটবেলায় গান ও নাচের ভক্ত হওয়ায়, তিনি দক্ষিণ-পূর্ব লন্ডনের সিডকাপে অবস্থিত একটি পরিবেশন শিল্পকলা শিক্ষাপ্রতিষ্ঠান বার্ড কলেজে পড়াশোনা করেন।   পেশাজীবন  কোলিয়ার প্রথমে দ্য এক্স ফ্যাক্টরে অলি মার্স এবং ইওগান কুইগের ব্যাকআপ ড্যান্সার হিসেবে কাজ করেছিলেন। থিয়েটারে তার কৃতিত্বের মধ্যে রয়েছে বুক অফ মরমন, ক্যাটস, ফেম, জোসেফ অ্যান্ড দ্য অ্যামেজিং টেকনিকালার ড্রিমকোট, পিটার প্যান এবং উইকড। তিনি কুকুর হাঁটানোর ব্যবসাও পরিচালনা করেছেন। কোলিয়ার তার ড্র্যাগ নাম এলা ভাডের অধীনে রূপলস ড্র্যাগ রেস ইউকে-এর তৃতীয় মৌসুমে প্রতিদ্বন্দ্বিতা করেছিলেন। স্ন্যাচ গেম চ্যালেঞ্জের সময় তিনি নাইজেলা লসনের বেশ ধারণ করেছিলেন। গে টাইমসের কনর ক্লার্ক এই বেশকে "আইকনিক" বলে অভিহিত করেছেন। ডাস্টি স্প্রিংফিল্ডের "ইউ ডোন্ট ওন মি" গানে চূড়ান্ত ঠোঁট মেলানো প্রতিযোগিতায় ক্রিস্টাল ভার্সাচি এবং কিটি স্কট-ক্লজের বিরুদ্ধে প্রতিদ্বন্দ্বিতা করা তিনজন চূড়ান্ত প্রতিযোগীদের মধ্যে কোলিয়ার ছিলেন একজন।  ২০২৩ সালের নভেম্বরে মুক্তি পাওয়া অ্যাডাম ডিকনের পরবর্তী ফিচার চলচ্চিত্র "সুমাদারহুড"-এ কোলিয়ার এলা ভাডে চরিত্রে অভিনয় করবেন।   ব্যক্তিগত জীবন  কোভিড-১৯ মহামারীর সময় এলা ভাডের সামাজিক যোগাযোগমাধ্যমে ফলোয়ার সংখ্যা ৬,০০০ থেকে বেড়ে ৩০,০০০-এ পৌঁছেছে।  এলা ভাডে একজন গে।   ফিল্মোগ্রাফি   টেলিভিশন   রূপলস ড্র্যাগ রেস ইউকে (২০২১)  ব্রিং ব্যাক মাই গার্লস (২০২৪)   পুরস্কার এবং মনোনয়ন  বছর পুরস্কার প্রদানকারী সংস্থা বিভাগ কাজ ফলাফল রেফ. ২০২২ দ্য কুইয়ার্টিস ফিউচার অল-স্টার নিজেই    তথ্যসূত্র   বিষয়শ্রেণী:লন্ডনের অভিনেতা বিষয়শ্রেণী:জীবিত ব্যক্তি বিষয়শ্রেণী:ইংরেজ মঞ্চ অভিনেতা বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি বিষয়শ্রেণী:১৯৮৮-এ জন্ম
ব্যবহার  Place this template at the beginning of the article, below any infobox, to warn readers that special rendering additions may be required.  For a smaller template with no image, use a blank image parameter: {{Contains Chinese text|image=}}  For a template that says "this section contains..." instead of "this page contains" (like the example at Diglossia#Arabic), use {{|section}}   অন্যান্য নাম  Template:Chinese text Template:hanzi   আরও দেখুন  Main character warning template Template:SpecialChars  Related templates Template:Contains Japanese text Template:Contains Korean text Template:Ruby notice  Chinese request templates  Template:Needhanzi  Template:Chinese script  Chinese translation request  Template:Expand Chinese
ব্লো-ব্জাং-ফুন-ত্শোগ্স-র্নাম-র্গ্যাল () (১৬৪৬-১৬৭৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।   সংক্ষিপ্ত জীবনী  ব্লো-ব্জাং-ফুন-ত্শোগ্স-র্নাম-র্গ্যাল ১৬৪৬ খ্রিষ্টাব্দে তিব্বতের চামদো অঞ্চলের র্দ্জা-র্গ্যুদ-স্দু () নামক স্থানে জন্মগ্রহণ করেন। তার পিতা ও-র্গ্যান-ব্স্তান-'দ্জিন () ছিলেন একজন র্ন্যিং-মা ধর্মসম্প্রদায়ের সাধক। তার মাতার নাম ছিল গু-রু-ম্ত্শো ()। র্গ্যাল-বা-র্গ্যা-ম্ত্শো () নামক পঞ্চম 'ফাগ্স-পা-ল্হা ) উপাধিধারী বৌদ্ধ লামা তার জ্যৈষ্ঠ ভ্রাতা ছিলেন। তিন বছর বয়সে তাকে গ্রু-গু-থাং-স্গ্রুব-স্দে () বৌদ্ধবিহার নিয়ে যাওয়া হলে তিনি দ্কোন-ম্ছোগ-ব্ক্রা-শিস () নামক এক বৌদ্ধ লামার নিকট শিক্ষালাভ করেন। ১৬২২ খ্রিষ্টাব্দে তিনি এই বিহারের প্রধানের দায়িত্ব গ্রহণ করেন। ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা তার অন্যতম উল্লেখযোগ্য শিক্ষক ছিলেন।   তথ্যসূত্র   বিষয়শ্রেণী:১৬৪৬-এ জন্ম বিষয়শ্রেণী:১৬৭৬-এ মৃত্যু বিষয়শ্রেণী:গ্যারা টুলকু
এটি ত্রিমাত্রিক প্রিন্টারের উল্লেখযোগ্য নির্মাতাদের একটি তালিকা। ত্রিমাত্রিক প্রিন্টারগুলি এমন এক ধরনের রোবট যা পদার্থের ধারাবাহিক স্তরগুলি ব্যবহার করে ত্রিমাত্রিক মডেলগুলি মুদ্রণ করতে সক্ষম।   ০-৯    ত্রিমাত্রিক মেকআর টেকনোলজিস - ব্যারানকুইলা, কলম্বিয়া  ত্রিমাত্রিক সিস্টেমস - রক হিল, দক্ষিণ ক্যারোলিনা, মার্কিন যুক্তরাষ্ট্র   এ-বি    এআইও রোবোটিক্স - লস অ্যাঞ্জেলেস, ক্যালিফোর্নিয়া  এয়ারওয়ালফ ত্রিমাত্রিক - ক্যালিফোর্নিয়া, মার্কিন যুক্তরাষ্ট্রের কস্তা মেসা  আলেফ অবজেক্টস - লাভল্যান্ড, কলোরাডো, মার্কিন যুক্তরাষ্ট্র - (লুলজবট প্রিন্টার)   সি-এফ    কার্বন - রেডউড সিটি, ক্যালিফোর্নিয়া, মার্কিন যুক্তরাষ্ট্র  সেলিংক - বোস্টন, ম্যাসাচুসেটস, মার্কিন যুক্তরাষ্ট্র  সিআরপি গ্রুপ - মোডেনা, ইতালি  সৃজনশীলতা - শেনজেন, চীন  ডেস্কটপ ধাতু - বার্লিংটন, ম্যাসাচুসেটস  এনভিশনটেক - গ্ল্যাডবেক, জার্মানি  ফরমাল্যাবস - সোমারভিলি, ম্যাসাচুসেটস, মার্কিন যুক্তরাষ্ট্র  ফিউশন ৩ - গ্রিনসবারো, নর্থ ক্যারোলাইনা, মার্কিন যুক্তরাষ্ট্র   জি-এল    জিইটেক - শেনজেন, চীন  এইচপি ইনক। - পলো অল্টো, ক্যালিফোর্নিয়া, মার্কিন যুক্তরাষ্ট্র  হ্যারেল ত্রিমাত্রিক - নরক্রস, জর্জিয়া, মার্কিন যুক্তরাষ্ট্র  কিকাই ল্যাবস - বুয়েনস আইরেস, আর্জেন্টিনা  কুডোথ্রীডি - ডাবলিন, ক্যালিফোর্নিয়া   এম    এম ত্রিমাত্রিক - ফুলটন, মেরিল্যান্ড, মার্কিন যুক্তরাষ্ট্র  মেড ইন স্পেস, ইনক। - মাউন্টেন ভিউ, ক্যালিফোর্নিয়া  মেকারবট - নিউ ইয়র্ক সিটি, নিউ ইয়র্ক, মার্কিন যুক্তরাষ্ট্র  উপকরণ এনভি - লেউভেন, বেলজিয়াম  মার্কফোর্ড, ম্যাসাচুসেটস, মার্কিন যুক্তরাষ্ট্র  এমকোর টেকনোলজিস লিমিটেড - ডানলির, আয়ারল্যান্ড   এন-কিউ    প্রিন্টারবট - লিংকন, ক্যালিফোর্নিয়া, মার্কিন যুক্তরাষ্ট্র  প্রুসা গবেষণা - চেক প্রজাতন্ত্র   আর    রিনিশা প্ল্যাক - ওয়টন-আন্ডার এজ, ইউকে  রোবো ত্রিমাত্রিক - সান দিয়েগো, ক্যালিফোর্নিয়া, মার্কিন যুক্তরাষ্ট্র   এস-টি    সায়াকি, ইনক। - শিকাগো, ইলিনয়, মার্কিন যুক্তরাষ্ট্র  সিন্দোহ - সিওল, দক্ষিণ কোরিয়া  এসএলএম সলিউশন গ্রুপ এজি - ল্যাবেক, জার্মানি  সলিডুডল - নিউ ইয়র্ক সিটি, নিউ ইয়র্ক, মার্কিন যুক্তরাষ্ট্র (বন্ধ)  সলিডস্কেপ - উইল্টন, নিউ হ্যাম্পশায়ার  স্ট্যানলে ব্ল্যাক অ্যান্ড ডেকার - নিউ ব্রিটেন, কানেকটিকাট, মার্কিন যুক্তরাষ্ট্র ( সিন্ধোহ - দক্ষিণ কোরিয়া উৎপাদন করেছেন)  স্ট্রাটাসিস - মিনেপোলিস, মিনেসোটা, মার্কিন যুক্তরাষ্ট্র   ইউ-জেড    আলটিমেকার - গেলার্ডারমেলসেন, নেদারল্যান্ডস  ভেলম্যান - বেলজিয়াম  ভক্সেলজেট - ফ্রিডবার্গ, জার্মানি  জোরট্রাক্স - ওলজটিন, পোল্যান্ড  জাইওয়াইএক্স - সুইডেনের গথেনবার্গ   আরো দেখুন    ত্রিমাত্রিক প্রিন্টারের তুলনা  ত্রিমাত্রিক মুদ্রণ প্রক্রিয়া   তথ্যসূত্র   বিষয়শ্রেণী:প্রযুক্তি বিষয়ক তালিকা বিষয়শ্রেণী:৩ডি প্রিন্টার কোম্পানি বিষয়শ্রেণী:প্রস্তুতকারকের তালিকা বিষয়শ্রেণী:অপর্যালোচিত অনুবাদসহ পাতা
ছেংগারচর বাংলাদেশের চাঁদপুর জেলার অন্তর্গত মতলব উপজেলার একটি সাবেক ইউনিয়ন।   ইতিহাস  ছেংগারচর ইউনিয়ন ছিল মতলব উপজেলার আওতাধীন ৫নং ইউনিয়ন পরিষদ। ১৯৯৮ সালের ৫ এপ্রিল ছেংগারচর ইউনিয়নের সম্পূর্ণ অংশ নিয়ে ছেংগারচর পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।   আরও দেখুন   ছেংগারচর পৌরসভা  মতলব উত্তর উপজেলা   তথ্যসূত্র    বহিঃসংযোগ   বিষয়শ্রেণী:মতলব উত্তর উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
__TOC__  ১৪ জুলাই ২০২০  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উপর্যুক্ত অ্যাকাউন্টগুলি একই ব্যক্তির, বিজ্ঞাপনি প্রচারণার উদ্দেশ্যে উইকিপিডিয়া ব্যবহার উনার মূল উদ্দেশ্য।  ~ নাহিয়ান আলাপ ০৮:৩৩, ১৪ জুলাই ২০২০ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।   একাধিক অ্যাকাউন্ট ব্যবহার করে নিজেদের নামে (সংবাদপত্র এবং ব্যক্তির নিজের নামে) বারবার নিবন্ধ তৈরি করার চেষ্টা চালানো হয়েছে। উপর্যুক্ত দুই অ্যাকাউন্টই একই ব্যক্তির, আরো কোনো অ্যাকাউন্ট থাকতে পারে এই ব্যবহারকারীর।  ~ নাহিয়ান আলাপ ১৭:৪১, ১৪ জুলাই ২০২০ (ইউটিসি)  য়েছিলে তিনি দ্বিতীয় অ্যাকাউন্ট কেন খুলেছিলেন তা খেয়াল করিনি। তবে দুই অ্যাকাউন্ট থেকে একই কাজ করেছেন তিনি, নিজেকে দৈনিক আস্থার সম্পাদক হিসাবে নিবন্ধ তৈরি করেছিলেন আগে, পাশাপাশি দৈনিক আস্থা নামক অনলাইন পত্রিকাটির নিবন্ধও তৈরি করেছিলেন একাধিকবার। কিন্তু উনার নামে তৈরি নিবন্ধ অপসারণ করা হলে নিজের ব্যবহারকারী পাতায় নিজেকে একজন "সম্পাদক" হিসাবে দাবি করেন। আগামীতে সতর্ক উপেক্ষা করে তিনি এধরণের সম্পাদনা চালাতে চাইলে আপনাকে আবার জানাব।  ~ নাহিয়ান আলাপ ০৪:৩০, ১৫ জুলাই ২০২০ (ইউটিসি) তিনি কিন্তু অ্যাকাউন্টের ব্যাপার আপনাকে বলেছিলেন যে তিনি দুটি অ্যাকাউন্ট ব্যবহার করতে চান না। তারপর আপনি উত্তর না দিয়ে  বার্তাটা মুছে দিয়ে এখানে সকের আবেদন করেছেন। কেমন হলো? ~ যুদ্ধমন্ত্রী আলাপ ০৬:৩৬, ১৫ জুলাই ২০২০ (ইউটিসি)   সম্পূর্ণ বার্তা ভালোভাবে না পড়ায় দুঃখিত, আমি ভেবেছিলাম উনি কিভাবে উনার নিউজ পোর্টালের নিবন্ধ তৈরি করতে পারবেন সে ব্যপারে জিজ্ঞেস করতে চাচ্ছেন তাই রোলব্যাক করে দিয়েছিলাম। সর্বশেষ লাইনটুকু খেয়াল করলে তদন্ত পাতা চালু করতাম না।  ~ নাহিয়ান আলাপ ১৮:১৯, ২ আগস্ট ২০২০ (ইউটিসি)  ব্যবহারকারী পরীক্ষক ও/বা টহল দানকারী প্রশাসকের মন্তব্য  এবং বাধা দেওয়া হয়েছে। ~ যুদ্ধমন্ত্রী আলাপ ১৯:১৬, ১৪ জুলাই ২০২০ (ইউটিসি) মাত্র অ্যাকাউন্ট সৃষ্টি লগে খেয়াল করলাম, ব্যবহারকারী নিজ থেকেই (user name was wrong) এই কারণ দর্শিয়ে ইফতেখার123 অ্রাকাউন্টটি তৈরি করেছে। সুতরাং সক নয়। মূল অ্যাকাউন্ট থেকে বাধা তুলে নিচ্ছি। ~ যুদ্ধমন্ত্রী আলাপ ১৯:৪১, ১৪ জুলাই ২০২০ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২০
আপবীতি () ভারতীয় দেওবন্দি ইসলামি পণ্ডিত আব্দুল মাজেদ দরিয়াবাদির রচিত আত্মজীবনী। তিনি শেষ বয়সে এটি রচনা করেন, যা তার মৃত্যুর পর ১৯৭৮ সালে প্রকাশিত হয়। বইটির ভূমিকা লিখেছেন আবুল হাসান আলী হাসানী নদভী। বইটি মোট ৫০ অধ্যায়ে বিভক্ত। তার মধ্যে শেষ দুই অধ্যায় পরে সংযোজন করা হয়। এতে দরিয়াবাদির পূর্বপুরুষ, পরিবার, আত্মীয়, জন্ম, প্রাথমিক শিক্ষা, পারিবারিক শিক্ষা, স্কুল ও কলেজ জীবন, বৈবাহিক জীবন, প্রবন্ধ ও পুস্তক রচনা, নাস্তিক্যের সূচনা, ইসলামের দিকে প্রত্যাবর্তন, রাজনৈতিক জীবন, বাইয়াত, রচনা ও সংকলন, অর্থনৈতিক জীবন, ভ্রমণ, স্নেহভাজন ব্যক্তিবর্গ, সন্তানাদি, জীবন অভিজ্ঞতার সার-নির্জাস, জীবনের সবচেয়ে বড় দুর্ঘটনা ইত্যাদি বিস্তারিত আলোচিত হয়েছে। বইটির বঙ্গানুবাদ প্রকাশ করেছে ঢাকার মুহাম্মদ ব্রাদার্স।   বিষয়বস্তু  গ্রন্থের সূচনা দরিয়াবাদির পূর্বপুরুষের আলেখ্য দিয়ে। অতঃপর শৈশবের বর্ণনা। পিতা-মাতা ভাইবোনের বর্ণনা। স্কুল-কলেজে কৃতিত্বের সাক্ষর। গড়ে উঠা দ্বীনি পরিবেশ। দ্বীনি পরিবেশে থাকার পরও মাঝজীবনে তিনি ছিলেন নাস্তিক্য মনোভাবের। ফলে জীবনের এক দীর্ঘসময় দ্বীনধর্মের অনেক দূরে থাকেন। তার লিখনীতে বিষয়গুলো ফুটে উঠে। প্রবন্ধ রচনা, পত্রিকা সম্পাদনা, অধ্যাপনাসহ বিভিন্ন কাজে সম্পৃক্ত ছিলেন। খিলাফত আন্দোলন, আলিগড় মুসলিম বিশ্ববিদ্যালয়, দারুল উলুম নদওয়াতুল উলামা, দারুল মুসান্নিফীন শিবলী একাডেমী সহ বিভিন্ন সামাজিক সাংস্কৃতিক আন্দোলনের সাথে জড়িত। তার জীবন ঘিরে আছে শিবলী নোমানীর লিখনীর মুগ্ধতা, সুলাইমান নদভীর স্নেহপূর্ণ সাহচর্য, আলী নদভীর দিকনির্দেশনা ও আশরাফ আলী থানভীর একান্ত সান্নিধ্য। সাধারণ শিক্ষিত লোক হয়ে আবার আলেম হওয়ার পিছনে এদের ভূমিকা অপরিসীম।   আরও দেখুন   আব্দুল মাজেদ দরিয়াবাদির উপর লিখিত গ্রন্থপঞ্জি   তথ্যসূত্র    বহিঃসংযোগ   আপবীতি–এর উর্দু সংস্করণ  বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৯৭৮-এর বই বিষয়শ্রেণী:আব্দুল মাজেদ দরিয়াবাদির বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:ইসলামি দার্শনিক গ্রন্থ বিষয়শ্রেণী:আত্মজীবনী বিষয়শ্রেণী:জীবনীগ্রন্থ বিষয়শ্রেণী:দেওবন্দি ব্যক্তির জীবনীগ্রন্থ
রাজু বন গয়া জেন্টলম্যান () হচ্ছে ১৯৯২ সালে মুক্তিপ্রাপ্ত একটি ভারতীয় হিন্দি ভাষার চলচ্চিত্র। চলচ্চিত্রটি পরিচালনা করেছিলেন আজিজ মির্জা। এটিতে অভিনয় করেছেন শাহরুখ খান, জুহি চাওলা, নানা পাটেকর ও অমৃত সিং। ছবিতে শাহরুখ রাজ মাথুর ভূমিকায় অভিনয় করেন, যিনি একজন তরুণ ইঞ্জিনিয়ারিং স্নাতক করে দার্জিলিং থেকে মুম্বই আসে একজন বড় ইঞ্জিনিয়ার হওয়ার প্রত্যাশায়। ছবিটি মুক্তি দেয়া হয় জুহি চাওলার ২৫তম জন্মদিনে।   শ্রেষ্ঠাংশে   শাহরুখ খান - রাজ মাথুর (রাজু)  জুহি চাওলা - রেনু  অমৃতা সিং - স্বপ্না এল. ছাব্রিয়া  নানা পাটেকর - জাই  নভীন নিশ্চল - ছাব্রিয়া, স্বপ্না'র বাবা  সমীর চিত্রে - দীপক মালহোত্রা   সংগীত   সাউন্ড ট্র্যাক   তথ্যসূত্র    বহিঃসংযোগ     বিষয়শ্রেণী:১৯৯২-এর চলচ্চিত্র বিষয়শ্রেণী:১৯৯০-এর দশকের প্রণয়ধর্মী হাস্যরসাত্মক চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:যতীন-ললিত সুরারোপিত চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র
থাম্ব|251x251পিক্সেল|অন্তরকলনযোগ্য ফাংশন এগুলো পৃথকীকরণের বিধিগুলোর একটি সংক্ষিপ্তসার। অর্থাৎ ক্যালকুলাসের যেকোন ক্রমের ডেরিভেটিভ গণনা করার নিয়ম।   সাধারণ নিয়ম    যদি f(x) একটি ধ্রুবক হয় , তাহলে   যোগের নিয়ম  α ও β বাস্তব সংখ্যা  গুণের নিয়ম   ভাগের নিয়ম  ;g ≠ 0  চেইন নিয়ম যদি  হয় তবে   সূত্র    মূলদ অপেক্ষকের সূত্র    যেখানে  ও  সংজ্ঞায়িত   সূচকীয় সূত্র    লগ্যারিদমিক সূত্র   ]   ত্রিকোণামিতিক সূত্র    বিপরীত ত্রিকোণামিতিক সূত্র    হাইপারবোলিক সূত্র    বিপরীত হাইপারবোলিক সূত্র    বিবিধ সূত্র    চেইন নিয়ম থেকে যা প্রমাণ করা যায়।  বিশেষ অন্তরজ ফাংশন  গামা ফাংশন       with   রাইমান যেটা (Zeta)ফাংশন       আরও দেখুন   অন্তরকলন  সমাকলন সূচী  বিষয়শ্রেণী:গণিত সম্পর্কিত তালিকা বিষয়শ্রেণী:অন্তরকলন বিষয়শ্রেণী:গাণিতিক সারণী বিষয়শ্রেণী:গাণিতিক অভেদ বিষয়শ্রেণী:ক্যালকুলাসের উপপাদ্য
250px|thumb|দিল্লির মানচিত্রে দক্ষিণ পশ্চিম দিল্লি জেলার অবস্থান দক্ষিণ পশ্চিম দিল্লি জেলা হল ভারতের দিল্লি জাতীয় রাজধানী অঞ্চলের একটি জেলা।  এই জেলার উত্তরে পশ্চিম দিল্লি জেলা, উত্তরপূর্বে মধ্য দিল্লি জেলা, পূর্বে নতুন দিল্লি ও দক্ষিণ দিল্লি জেলা, দক্ষিণে হরিয়াণার গুরগাঁও জেলা এবং পশ্চিমে হরিয়াণার ঝঝ্জ্জর জেলা।  এই জেলা দিল্লি ক্যান্টনমেন্ট, নাজাফগড় ও বসন্তবিহার – এই তিন মহকুমায় বিভক্ত।   জনপরিসংখ্যান  ২০১১ সালের জনগণনা অনুসারে, দক্ষিণ পশ্চিম দিল্লি জেলার জনসংখ্যা ২,২৯২,৩৬৩। যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯৮তম। এই জেলার জনঘনত্ব  । ২০০১-২০১১ দশকে এই জেলার জনসংখ্যা বৃদ্ধির হার ৩০.৬২%। দক্ষিণ পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৩৬জন নারী। জেলার সাক্ষরতার হার ৮৮.৮১%.   পাদটীকা    বহিঃসংযোগ   South West Delhi District official website   List of places in South-West-Delhi  বিষয়শ্রেণী:দিল্লির জেলা *
right|thumb|300px|ভিতরিয়া শহর ভিতরিয়া () পূর্ব ব্রাজিলের একটি শহর এবং এস্পিরিতো সান্তু রাজ্যের রাজধানী। এস্পিরিতু সান্তু উপসাগরের একটি দ্বীপের উপর অবস্থিত বন্দর শহর, যা সেতুর মাধ্যমে মূল ভূখণ্ডের সাথে যুক্ত। শহরটি রাজ্যের প্রধান বাণিজ্যিক কেন্দ্র। এখান থেকে চিনি, কফি, কাঠ, চাল ও মানিয়োক রপ্তানি হয়। শহরের নিকটে অবস্থিত তুবারাঁউ একটি খনিজ-লোহা রপ্তানীকেন্দ্র। ভিতরিয়াতে এস্পিরিতু সান্তু সরকারী বিশ্ববিদ্যালয় (১৯৬১) অবস্থিত। শহরটি ১৫৩৫ সালে স্থাপিত হয়। বর্তমান জনসংখ্যা প্রায় ৩ লক্ষ।  বিষয়শ্রেণী:ব্রাজিলের শহর
ফাতেমা নজীব (জন্ম ১১ জুলাই ১৯৫৯) বাংলাদেশ সুপ্রিম কোর্টের হাইকোর্ট বিভাগের একজন বিচারক।   প্রারম্ভিক জীবন  নজীব ১৯৫৯ সালের ১১ মে জন্মগ্রহণ করেন। তিনি ঢাকা বিশ্ববিদ্যালয়ের আইন বিভাগ থেকে স্নাতক ও স্নাতকোত্তর সম্পন্ন করেছেন।   কর্মজীবন  নজীব ১৯৮৪ সালের ১২ নভেম্বর মুন্সেফ হিসাবে বিচার বিভাগীয় পরিষেবায় তার কর্মজীবন শুরু করেন।  ২০১১ সালের সেপ্টেম্বরে, নজীব জেলা ও দায়রা জজ পদে পদ্দোন্নতি পান। ২০১৮ সালের ৩১ মে ফাতেমা নাজিব কে হাইকোর্ট বিভাগের অতিরিক্ত বিচারপতি হিসেবে নিয়োগ দেওয়া হয়।   তথ্যসূত্র   বিষয়শ্রেণী:বাংলাদেশী নারী বিচারপতি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের সুপ্রীম কোর্টের বিচারপতি
আশ-শামস (  ) মিশরের একটি আরবি ভাষার ইহুদি সাপ্তাহিক পত্রিকা ছিল। আশ-শামস ১৯৩৪ সালে প্রতিষ্ঠিত হয়েছিল। এর সম্পাদক ছিলেন সাদ মালকি। মালকি রাজনৈতিক দৃষ্টিভঙ্গি মিশরীয় জাতীয়তাবাদকে মধ্যপন্থী জায়নিজমের সাথে সংযুক্ত করেছিল। ১৯৪৮ সালের মে মাসে আশ-শামসকে মিশরীয় সরকার বন্ধ করে দিয়েছিল। Beinin, Joel. The Dispersion of Egyptian Jewry: Culture, Politics, and the Formation of a Modern Diaspora. Cairo [u.a.]: American University in Cairo Press, 2005. p. 245-246   তথ্যসূত্র   বিষয়শ্রেণী:মিশরের সংবাদপত্র বিষয়শ্রেণী:মিশরে প্রকাশিত বিলুপ্ত সংবাদপত্র বিষয়শ্রেণী:আরবি ভাষার সংবাদপত্র বিষয়শ্রেণী:বিলুপ্ত সাপ্তাহিক সংবাদপত্র বিষয়শ্রেণী:ইহুদি সংবাদপত্র
জিন-লুই লেব্রিস ডি কেরোয়াকJack Kerouac , Poetry Foundation.  ১৯২২ – ২১ অক্টোবর, ১৯৬৯), জ্যাক কেরোয়াক নামে পরিচিত, একজন আমেরিকান ঔপন্যাসিক এবং কবি ছিলেন, যিনি উইলিয়াম এস. বুরোস এবং অ্যালেন গিন্সবার্গের সাথে বিট জেনারেশনের পথিকৃৎ ছিলেন।  ফরাসি-কানাডিয়ান বংশোদ্ভূত, কেরোয়াক ম্যাসাচুসেটসের লোয়েলে একটি ফরাসিভাষী বাড়িতে বেড়ে ওঠেন। তিনি "ছয় বছর বয়সে ইংরেজি শিখেছিলেন এবং কৈশোরের শেষের দিকে স্পষ্ট উচ্চারণে কথা বলতেন।" দ্বিতীয় বিশ্বযুদ্ধের সময়, তিনি মার্কিন যুক্তরাষ্ট্রের মার্চেন্ট মেরিন হিসেবে কাজ করেছিলেন; তিনি সেই সময়ে তার প্রথম উপন্যাসটি সম্পন্ন করেছিলেন, যা তার মৃত্যুর ৪০ বছরেরও বেশি সময় পরে প্রকাশিত হয়েছিল। তাঁর প্রথম প্রকাশিত বই ছিল দ্য টাউন অ্যান্ড দ্য সিটি (১৯৫০), এবং ১৯৫৭ সালে তাঁর দ্বিতীয় বই " অন দ্য রোড " প্রকাশের মাধ্যমে তিনি ব্যাপক খ্যাতি এবং কুখ্যাতি অর্জন করেন। এটি তাকে একজন জনপ্রিয় লেখক করে তোলে এবং তিনি আরও ১২টি উপন্যাস এবং অসংখ্য কবিতার খণ্ড প্রকাশ করেন।  কেরোয়াক ১৯৬৯ সালে মারা যান। তারপর থেকে, তার সাহিত্যিক মর্যাদা বৃদ্ধি পেয়েছে এবং পূর্বে অদেখা বেশ কিছু রচনা প্রকাশিত হয়েছে। কেরোয়াক তার চেতনার ধারা, স্বতঃস্ফূর্ত গদ্যের শৈলীর জন্য স্বীকৃত। বিষয়গতভাবে, তার কাজ তার ক্যাথলিক আধ্যাত্মিকতা, জ্যাজ, ভ্রমণ, অশ্লীলতা, নিউ ইয়র্ক সিটির জীবন, বৌদ্ধধর্ম, মাদক এবং দারিদ্র্যের মতো বিষয়গুলিকে কভার করে। তিনি একজন আন্ডারগ্রাউন্ড সেলিব্রিটি হয়ে ওঠেন এবং অন্যান্য বিটসের সাথে হিপ্পি আন্দোলনের একজন পূর্বপুরুষ হয়ে ওঠেন, যদিও তিনি এর কিছু রাজনৈতিকভাবে উগ্র উপাদানের প্রতি বিরোধিতা করে চলেছিলেন।; id. at p. 29 ("Kerouac realized where his basic allegiance lay and vehemently disassociated himself from hippies and revolutionaries and deemed them unpatriotic subversives."); id. at p. 30 ("Kerouac['s] ... attempt to play down any perceived responsibility on his part for the hippie generation, whose dangerous activism he found repellent and "delinquent."); id. at p. 111 ("Kerouac saw the hippies as mindless, communistic, rude, unpatriotic and soulless.");  তাঁর একটি দীর্ঘস্থায়ী উত্তরাধিকার রয়েছে, যিনি ১৯৬০-এর দশকের অনেক সাংস্কৃতিক আইকনকে ব্যাপকভাবে প্রভাবিত করেছিলেন, যার মধ্যে বব ডিলান, বিটলস, জেরি গার্সিয়া এবং ডোরস অন্তর্ভুক্ত ছিল।  তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:মার্কিন কবি বিষয়শ্রেণী:মার্কিন নৈরাজ্যবাদী বিষয়শ্রেণী:বিট কবি বিষয়শ্রেণী:সমকামী লেখক বিষয়শ্রেণী:ম্যানহাটনের ব্যক্তি বিষয়শ্রেণী:সাংস্কৃতিক সমালোচক বিষয়শ্রেণী:সামাজিক সমালোচক বিষয়শ্রেণী:সামাজিক দার্শনিক বিষয়শ্রেণী:সামাজিক ভাষ্যকার বিষয়শ্রেণী:সামাজিক বিজ্ঞানের দার্শনিক বিষয়শ্রেণী:সংস্কৃতির দার্শনিক বিষয়শ্রেণী:মার্কিন বৌদ্ধ বিষয়শ্রেণী:বৌদ্ধধর্মে ধর্মান্তরিত বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন কবি বিষয়শ্রেণী:মার্কিন পারমাণবিক অস্ত্র বিরোধী কর্মী বিষয়শ্রেণী:ফ্রান্সে মার্কিন প্রবাসী বিষয়শ্রেণী:মার্কিন লেখক বিষয়শ্রেণী:মার্কিন পুরুষ কবি বিষয়শ্রেণী:মার্কিন শান্তিবাদী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী বিষয়শ্রেণী:নিউ ইয়র্কে ক্যান্সারে মৃত্যু বিষয়শ্রেণী:যকৃতের ক্যান্সারে মৃত্যু বিষয়শ্রেণী:বিশ্বের শিল্পকৌশল কর্মীদের সদস্য বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন রোমান ক্যাথলিক